|  |
| --- |
| IMG_3584*Читалище "Нов живот - 1926" - Момчилград* |

 **Момчилград 6800**

 **Ул. Момчил войвода №2 e-mail: chitalishte\_nov\_jivot@abv.bg**

|  |
| --- |
|  |

**ОТЧЕТ ЗА ДЕЙНОСТТА НА ЧИТАЛИЩЕ „НОВ ЖИВОТ – 1926“ гр. МОМЧИЛГРАД**

**2023 г.**

Народно читалище „Нов живот - 1926” е доброволна самоуправляваща се културно-просветна организация с нестопанска цел, която изпълнява и държавни културно-просветни задачи в областта на културата, социалната сфера и образованието и е регистрирана съгласно разпоредбите на Закона за народните читалища и в съответствие с разпоредбите на Закона за юридическите лица с нестопанска цел. То е изградено на принципите на демократизма, доброволността и автономията и осъществява дейността си в обществена полза.

Съгласно ЗНЧ и ЗЮЛНЦ читалището е регистрирано и е вписано в регистъра на сдруженията с нестопанска цел при Кърджалийски окръжен съд с Решение № 1050 от 06.01.1998 г. по фирмено дело № 658/1997 г.Според последни вписани промени в регистрацията след Отчетно-изборно събрание Председателството на читалището се осъществява заедно и поотделно от Председател Камбер Осман Камбер.

Съгласно ЗНЧ читалището е вписано в Регистъра на народните читалища към Министерство на културата под № 2559.

Съгласно ЗОБ библиотеката при читалището е вписана в регистъра на Министерство на културата под № 2171.

**2.Дейности на читалището през 2023 г.**

**БИБЛИОТЕКА:**

Като неразделна част от читалището библиотеката активно участва в организирането на културния живот в града и общината. Дейността на библиотеката през 2022г. включва:

* Библиотечно обслужване на местните граждани.
* Абонирани сме за сп. „Журнал за жената” с две поредици книги.
* През 2023 г. получихме дарения на книги от РБ „Н.Й.Вапцаров”-Кърджали, Каролина Стойкова, Даниела Симеонова, Айше Юсеин, Стефани Йосифова, Наталия Йосифова, Асу Исмаил, Елит Николов, Берин Шабан, Улвие Салиф, Айше Хасан, Камбер Камбер, Небахат Юсеин , за което сме им благодарни.
* Организирахме и проведохме индивидуални и културно-масови дейност с различни целеви групи: (деца, ученици, възрастни); обособяване на тематични кътове по повод празници и годишнини; предоставяне на онлайн информация и представяне на презентации, посветени на значими събития и личности.
* Както всяка година, така и тази организирахме и проведохме литературни четения с деца и ученици в библиотеката с цел запознаване с правилата на обслужване на читателите и повишаване на читателския интерес към книгата.
* Децата от предучилищна възраст посетиха библиотеката ни под надслов „Вече сме читатели на библиотеката”, след което ги запознахме с реда е условията за обслужване в библиотеката.
* По случай Маратона на четенето 02-23 април организирахме литературни четения с децата от първе до седми клас. Посетиха ни всички класове от училищата в община момчилград.
* Децата от ДЦДУ "Дъга" гр. Момчилград посетиха библиотеката ни по случай Международен ден на книгата и с любопитство разгледаха цветните книжки и енциклопедии.
* „Среща сред книгите под надслов „Ние сме страхотни – вече сме грамотни” – запознаване на първокласниците с правилата за ползване на книгите.
* Обогатяване знанията на работник в библиотека  чрез участие в организирани обучения – двудневно обучение в РБ „Н.Й.Вапцаров” гр. Кърджали.
* **„Четем ли достатъчно книги?” –**съвместна инициатива на читалищните библиотеки в община Момчилград .
* Проведохме безплатни курсове за първоначална компютърна грамотност за пенсионери и безработни.
* Презентация по повод „Международен ден на земята” с ученици от пети до седми клас.
* Презентация на тема „Не на вредните навици” с ученици от гимназиален етап по повод Международен ден за борба със злоупотребата с наркотици.
* Библиотеката ни организира "Лятно четене" - 2022г. за деца от 7 до 10 годишно възраст , което включва:

- четене на книги по препоръчителните списъци за лятната ваканция и попълване на читателски дневници;

- рисуване и оцветяване на приказни герои;

- занимания с образователни игри, анимационни прожекции;

- походи и беседи с цел опознаване на местната култура,природа и история.

* Организирахме събиране по повод 3 декември – Международен ден на хората с увреждания, в което участваха членовете към Съюза на инвалидите и глухонемите. Събитието беше отбелязано тържествено в присъствието на кмета на община Момчилград Илкнур Кязим.

Ученици от 10 "Д" клас от ЕГ „Христо Ботев", гр. Кърджали поставиха началото на една инициатива по проект за Иновативна седмица на тема „Уча, творя, създавам"

В библиотеката на НЧ "Нов живот - 1926", гр. Мочилград те проведоха консултации по математика. В приобщаващата класна стая петокласниците проявиха голям интерес към задачите, подбрани от по-големите ученици. А в края на занятието децата пожелаха да дойдат отново и да учат заедно.

Кандидатсвахме по проект „Българските библиотеки – съвременни центрове за четене и информираност” 2023г. към Министерството на културата и бяхме одобрени.

Продължаване работата на Програма „Глоб@лни библиотеки”.

Участие в двудневно обучение на библиотечния персовал в РБ "Н.Й.Вапцаров" гр. Кърджали на тема "Дигитализация на комуникациите: Онлайн маркетинг на библиотечните услуги".

**ВЕЧЕРИ НА ПОЕЗИЯТА С МЕСТНИ И ДРУГИ ПОЕТИ**

* Представяне на книгата на Лили Петрова
* Представяне на стихосбирката на Ресмие Мюмюн
* Представяне на стихосбирката на Хълми Фейзуллах

Организирахме и проведохме вечери на поезията с участието на местни поети и писатели, където бяха поканени и гости от областта.

 **МУЗЕЙ И КАРТИННА ГАЛЕРИЯ**

* Периодични срещи – разговори с учащите се, за художествените произведения и музейните експонати в картинната галерия и музейната сбирка – посетиха ни осмокласниците от ДУ гр. Момчилград, хората с увреждания, децата от двете местни училища в града.
* Ден на отворените врати на музейната сбирка по повод Международен ден на Музеите. Имахме посетители от различни възрастови групи от цяла България.
* Беседа в музейната сбирка с гимназисти от местните училища.
* По повод „Световен ден на изкуството” посещение в Картинната галерия на ученици от община Момчилград .

**ХУДОЖЕСТВЕНО-ТВОРЧЕСКА ДЕЙНОСТ:**

* Повишаване на качеството на предлагания от читалището художествен продукт по повод различни чествания .
* Организиране на клубове, певчески и танцови състави .
* Активно участие на художествено–творческите форми в културните прояви в община Момчилград „Вечер на Толерантността”.
* Изработване на пролетни картички с хората с увреждания.

Организирахме и проведохме Коледен концерт, концерт по случай Деня на самодееца и заключителен концерт с участието на групите към НЧ”нов живот – 1926”, ОДК Момчилград и училищни танцови групи от Общината.

 Дейността си продължиха следните самодейни състави и школи по интереси:

– Група за балкански фолклор „Зейбеклер“;

- Група за турски народни танци „Евридика“;

- Група за народни танци ;

- Поетичен клуб „Полъх от Родопите”

**В.  МАТЕРИАЛНО-ТЕХНИЧЕСКАТА БАЗА .**

**ПОДДЪРЖАНЕ И РАЗВИТИЕ**

* Сградата на НЧ „Нов живот - 1926” е публична общинска собственост, предоставена за безвъзмездно ползване и управление от Общински съвет Момчилград, масивна двуетажна самостоятелна сграда, изградена през 1987 г.
* За поддръжка и обзавеждане на сградата се осигуряват средства от проекти и от стопанска дейност на читалището.

02.02.2024г.Изготвил: М.Юмер

Момчилград

**Списъчен състав на Настоятелството:**

1. КАМБЕР ОСМАН КАМБЕР – ПРЕДСЕДАТЕЛ
2. МАРИЯНА ЛЮБЕНОВО БИБИНОВСКА – ЧЛЕН
3. МЕРИЕМ ХАСАН ЮМЕР – ЧЛЕН
4. ИБРАХИМ ХАЛИЛИБРАХИМ ИБРАХИМ – ЧЛЕН
5. СЕВГЮЛ РАСИМ ВЕЛИ- ЧЛЕН
6. МАРИЯНА КРАСИМИРОВА ТЕХОВА – ЧЛЕН
7. МЕТИН САЛИБРАХИМ ХАСАН - ЧЛЕН

**Списъчен състав на Проверителната комисия:**

1. ШИРИН ШЕРИФ МУСТАФА – ПРЕДСЕДАТЕЛ
2. СЕЙДАЛИ АЛИ ХАЛИБРЯМ – ЧЛЕН
3. ХАСАН АДЕМ ПАШАЛЪ - ЧЛЕН